CELEX: 32006D0673
Language: sl
Date: 2006-10-05 00:00:00
Title: 2006/673/ES: Odločba Komisije z dne 5. oktobra 2006 o spremembi Odločbe 2003/43/ES o določitvi razredov glede odziva na ogenj za nekatere gradbene proizvode v zvezi z mavčno kartonskimi ploščami (notificirano pod dokumentarno številko C(2006) 4360)   (Besedilo velja za EGP)

7.10.2006   
            
            
               SL
            
            
               Uradni list Evropske unije
            
            
               L 276/77
            
         ODLOČBA KOMISIJE
   z dne 5. oktobra 2006
   o spremembi Odločbe 2003/43/ES o določitvi razredov glede odziva na ogenj za nekatere gradbene proizvode v zvezi z mavčno kartonskimi ploščami
   (notificirano pod dokumentarno številko C(2006) 4360)
   (Besedilo velja za EGP)
   (2006/673/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (1), in zlasti člena 20(2) Direktive,
   ob upoštevanju naslednjega:
   
               (1)
            
            
               Odločba Komisije 2003/43/ES (2) določa razrede glede odziva na ogenj za nekatere gradbene proizvode, in sicer za lesne plošče.
            
         
               (2)
            
            
               Odločba 2003/43/ES bo prilagojena, da se upošteva tehnični napredek v zvezi z mavčno kartonskimi ploščami.
            
         
               (3)
            
            
               Zato je treba Odločbo 2003/43/ES ustrezno spremeniti.
            
         
               (4)
            
            
               Ukrepi, predvideni s to odločbo, so v skladu z mnenjem Stalnega odbora za gradbeništvo –
            
         SPREJELA NASLEDNJO ODLOČBO:
   Člen 1
   Priloga k Odločbi 2003/43/ES se spremeni, kakor je določeno v Prilogi k tej odločbi.
   Člen 2
   Ta odločba je naslovljena na države članice.
   
      V Bruslju, 5. oktobra 2006
      
         
            Za Komisijo
         
         Günter VERHEUGEN
         
            Podpredsednik
         
      
   
   
      (1)  UL L 40, 11.2.1989, str. 12. Direktiva, kakor je bila nazadnje spremenjena z Odločbo Komisije 2006/190/ES (UL L 66, 8.3.2006, str. 47).
   
      (2)  UL L 13, 18.1.2003, str. 35. Odločba, kakor je bila spremenjena z Odločbo 2003/593/ES (UL L 201, 8.8.2003, str. 25).
   
      PRILOGA
      V Prilogi k Odločbi 2003/43/ES se tabela 2 nadomesti z naslednjo tabelo in opombo:
      
         „TABELA 2
         Razredi glede odziva mavčno kartonskih plošč na ogenj
         
                     Mavčno kartonska plošča
                  
                  
                     Nominalna debelina plošče (mm)
                  
                  
                     Mavčno jedro
                  
                  
                     Gramatura (1)
                     
                     papirja (g/m2)
                  
                  
                     Podlaga
                  
                  
                     Razred (2) (razen talnih oblog)
                  
               
                     Gostota (kg/m3)
                  
                  
                     Razred odziva na ogenj
                  
               
                     Skladnost z EN 520 (razen perforiranih plošč)
                  
                  
                     ≥ 6,5 < 9,5
                  
                  
                     ≥ 800
                  
                  
                     A1
                  
                  
                     ≤ 220
                  
                  
                     Kakršen koli lesni proizvod z gostoto ≥ 400 kg/m3 ali kakršen koli proizvod najmanj iz razreda A2-s1, d0
                  
                  
                     A2-s1, d0
                  
               
                     > 220 ≤ 320
                  
                  
                     B-s1, d0
                  
               
                     ≥ 9,5
                  
                  
                     ≥ 600
                  
                  
                     ≤ 220
                  
                  
                     Kakršen koli lesni proizvod z gostoto ≥ 400 kg/m3 ali kakršen koli proizvod najmanj iz razreda A2-s1, d0 ali kakršen koli proizvod za izolacijo najmanj iz razreda E-d2, pritrjen v skladu z metodo 1
                  
                  
                     A2-s1, d0
                  
               
                     > 220 ≤ 320
                  
                  
                     B-s1, d0
                  
               Opomba:   Nameščanje in pritrjevanje
         Mavčno kartonske plošče (v nadaljevanju ‚mavčne plošče‘) se namestijo in pritrdijo z uporabo ene od naslednjih treh metod:
         
                      
                  
                  
                     
                        Metoda 1 – Mehanska pritrditev na podporno podlago
                     
                     Mavčne plošče ali (v primeru večplastnih sistemov) vsaj najbolj oddaljene plasti plošč se mehansko pritrdijo na kovinsko podlago (iz sestavin, določenih v EN 14195) ali leseno podlago (v skladu z EN 336 in EN 1995-1-1).
                     Če podlaga zagotavlja podporne nosilce le v eno smer, največji razpon med podpornimi členi ne presega obsega, enakega 50-kratni debelini mavčnih plošč.
                     Če podlaga zagotavlja podporne nosilce v dve smeri, največji razpon v katero koli smer ne presega obsega, enakega 100-kratni debelini mavčnih plošč.
                     Mehanska pritrjevala so vijaki, sponke ali žeblji, ki se pritrdijo skozi debelino mavčnih plošč v podlago z osno razdaljo največ 300 mm, merjeno po dolžini vsakega nosilca.
                     Za mavčnimi ploščami je lahko zrak ali izolirni material. Podlaga je lahko:
                     
                                 (a)
                              
                              
                                 kakršen koli lesni proizvod z gostoto ≥ 400 kg/m3 ali kakršen koli proizvod najmanj razreda A2-s1, d0 v primeru mavčnih plošč z nominalno debelino ≥ 6,5 mm in < 9,5 mm ter gostoto jedra ≥ 800 kg/m3; ali
                              
                           
                                 (b)
                              
                              
                                 kakršen koli lesni proizvod z gostoto ≥ 400 kg/m3 ali kakršen koli proizvod najmanj razreda A2-s1, d0 v primeru mavčnih plošč z nominalno debelino ≥ 9,5 mm ter gostoto jedra ≥ 600 kg/m3; ali
                              
                           
                                 (c)
                              
                              
                                 kakršen koli izolirni material najmanj razreda E-d2 v primeru mavčnih plošč z nominalno debelino ≥ 9,5 mm in gostoto jedra ≥ 600 kg/m3.
                              
                           Vsak spoj med sosednjimi mavčnimi ploščami ima razmak, širok ≤ 4 mm. Ta določba se uporablja za kateri koli spoj ne glede na to, ali ga nosilec podlage neposredno podpira, in ne glede na to, ali je zapolnjen s spojnim materialom.
                     V primerih (a) in (b) vsak spoj med sosednjimi mavčnimi ploščami, ki ga nosilec podlage neposredno ne podpira in ki ima razmak širine > 1 mm, je treba v celoti zapolniti s spojnim materialom, kakor je določeno v EN13963 (drugi spoji lahko ostanejo nezapolnjeni).
                     V primeru (c) morajo biti vsi spoji med sosednjimi mavčnimi ploščami v celoti zapolnjeni s spojnim materialom, kakor je določeno v EN13963.
                  
               
                      
                  
                  
                     
                        Metoda 2 – Mehanska pritrditev na trdno leseno podlago
                     
                     Mavčne plošče se mehansko pritrdijo na trdno leseno podlago z gostoto ≥ 400 kg/m3.
                     Med podlago in mavčnimi ploščami ne sme biti praznega prostora.
                     Mehanska pritrjevala so vijaki, sponke ali žeblji. Razdalja med mehanskimi pritrjevali je v skladu s pravili, opredeljenimi zgoraj za metodo 1.
                     Vsak spoj med sosednjimi mavčnimi ploščami ima razmak, širok ≤ 4 mm, in lahko ostane nezapolnjen.
                  
               
                      
                  
                  
                     
                        Metoda 3 – Mehanska pritrditev ali vezava na trdno podlago (sistem suhega podlaganja)
                     
                     Mavčne plošče se pritrdijo neposredno na trdno podlago, katere odziv na ogenj je najmanj v razredu A2-sl, d0.
                     Mavčne plošče se lahko pritrdijo z vijaki ali žeblji skozi debelino mavčnih plošč v trdno podlago ali se vežejo na podlago z lepilno maso na osnovi mavca, kakor je določeno v EN14496.
                     V obeh primerih se pritrditev z vijaki ali žeblji, ali z lepilno maso, opravi na navpični in vodoravni osni razdalji največ 600 mm.
                     Vsi spoji med sosednjimi mavčnimi ploščami lahko ostanejo nezapolnjeni.“
                  
               
      
         (1)  Določeno v skladu z EN ISO 536 in z ne več kot 5 % vsebnosti organskih aditivov.
      
         (2)  Razredi, kot so predvideni v tabeli 1 Priloge k Odločbi Komisije 2000/147/ES.